 ກອງທັບເຮືອ Israeli ຍຶດກຳປັ່ນ ທີ່ລຳລຽງ ລູກສອນໄຟ ຂອງອີຣ່ານ (ວີດີໂອ)
Israel ກ່າວວ່າ ການລຳລຽງທີ່ວ່ານີ້ ຕົ້ນຕໍແມ່ນເລີ້ມມາຈາກຊີເຣຍ ແລະກໍຖືກຈັບໄດ້ ໃນການປະຕິບັດງານ ເປັນເວລາຫຼາຍໆເດືອນ ຂອງພວກໜ່ວຍສືບລັບ.
ກອງທັບ Israel ກ່າວວ່າ ຕົນໄດ້ຍຶດກຳປັ່ນລຳນຶ່ງ ໃນທະເລ ແດງ ໃນວັນພຸດວານນີ້ ທີ່ ໄດ້ລຳລຽງຂົນສົ່ງລູກສອນໄຟທີ່ ທັນສະໄໝຫຼາຍສິບລູກ ຂອງອີຣ່ານ ໄປໃຫ້ກຸ່ມຫົວຮຸນແຮງ ປາແລສໄຕ ໃນແຫຼມ Gaza ກອງທັບ Israel ໄດ້ກ່າວວ່າ ກຳປັ່ນບັນທຸກລູກສອນໄຟ ລຳນີ້ ທີ່ປັກທຸງຂອງ Panama ໄດ້ຖືກກວດຄົ້ນ ໃນຂະນະ ທີ່ແລ່ນຢູ່ໃນເຂດນ່ານນ້ຳສາກົນ ນອກຝັ່ງທະເລຂອງຊູດານ ແລະ Eritrea ໂດຍປາດສະຈາກການຂັດຂືນໃດໆ ແລະກໍຈະຖືກຄຸ້ມກັນໄປຍັງເມືອງທ່າ Eilat ຂອງ Israel ພາຍໃນອີກບໍ່ເທົ່າໃດມື້ຂ້າງໜ້ານີ້ ໂຄສົກກອງທັບຂອງກອງທັບ Israel ກ່າວວ່າ ກຳປັ່ນໄດ້ລຳລຽງລູກສອນໄຟ M-302 ທີ່ເຮັດໂດຍຊີເຣຍ ຊຶ່ງເປັນອາວຸດທີ່ສາມາດຍິງເລິກເຂົ້າໃນ Israel ຈາກເຂດ Gaza ແລະມັນຈະສາມາດເພີ້ມກຳລັງໃຫ້ແກ່ກຸ່ມຫົວຮຸນແຮງປາແລສໄຕ ເຊັ່ນ ພວກ Hamas ເປັນຕົ້ນ ກຸ່ມຫົວຮຸນແຮງ Hezbollah ຂອງເລບານອນ ກໍໄດ້ນຳໃຊ້ພວກລູກສອນໄຟ M-302 ໃນສົງຄາມປີ 2006 ກັບ Israel Israel ກ່າວວ່າ ການລຳລຽງທີ່ວ່ານີ້ ຕົ້ນຕໍແມ່ນເລີ້ມມາຈາກຊີເຣຍ ແລະກໍຖືກຈັບໄດ້ ໃນ ການປະຕິບັດງານເປັນເວລາຫຼາຍໆເດືອນຂອງພວກໜ່ວຍສືບລັບ ອົງການຂ່າວຂອງຝຣັ່ງ ໄດ້ອ້າງຄຳເວົ້າ ຂອງເຈົ້າໜ້າທາງທະຫານອີຣານ ທີ່ປະສົງ ບໍ່ອອກ ນາມ ຊຶ່ງໄດ້ຖະແຫຼງຕໍ່ໂທລະພາບຂອງລັດຖະບານອີຣ່ານ ທີ່